আলিশা মডেলিং করছেন বেশ কিছু দিন। সম্প্রতি বলিউডি ছবিতে অভিনয়ের সুযোগও পেয়েছেন। কিন্তু প্রতিষ্ঠিত মডেল বা অভিনেত্রী কোনোটাই বলা যাবে না। লড়ে চলেছেন নিজের কেরিয়ারের জন্য। মুম্বইয়ে নিজের কোনো আস্তানা গড়তে পারেননি এখনো। দিল্লির কাছে গাজিয়াবাদে থাকা পরিবারের উপরেই এখনো অনেকটা নির্ভরশীল তিনি। তাই বাড়ি থেকে তাড়িয়ে দেওয়ার পর কার্যত পথে পথেই ঘুরতে হচ্ছে তাঁকে। কোনো দিন কোনো বন্ধুর বাড়িতে আশ্রয় পেলেও রোজ তা মিলছে না। রাত কাটাচ্ছেন মন্দিরেও।